CPN ส่ง 6 ลูกหม้อ “เซ็นทรัล” กุมบังเหียน GLAND
CPN ส่ง 6 ลูกหม้อ "เซ็นทรัล" กุมบังเหียน GLAND มีผลตั้งแต่วันที่ 12 ก.ย. 61
17 ก.ย. 2561

บริษัท แกรนด์ คาแนล แลนด์ จำกัด (มหาชน) หรือ GLAND เปิดเผยว่า ที่ประชุมคณะกรรมการบริษัท ครั้งที่ 5/2561 เมื่อวันที่ 12 กันยายน 2561 ได้มีมติรับทราบการลาออกของกรรมการบริษัทจำนวน 5 ราย ประกอบด้วย
1.นายโยธิน บุญดีเจริญ พ้นจากตำแหน่งประธานกรรมการ ประธานกรรมการบริหาร และประธานเจ้าหน้าที่บริหาร
2.นายเจตรศิริ บุญดีเจริญ พ้นจากตำแหน่งกรรมการ กรรมการบริหาร และกรรมการ ผู้จัดการ
3.นางสาวรมณี บุญดีเจริญ พ้นจากตำแหน่งกรรมการ กรรมการบริหาร และรองกรรมการ ผู้จัดการ กลุ่มงานบัญชี และการเงิน
4.นายนิพนธ์ วิสิษฐยุทธศาสตร์ พ้นจากตำแหน่งกรรมการอิสระ ประธานกรรมการตรวจสอบ และกรรมการสรรหาและกำหนดค่าตอบแทน
5.นายบรรพต หงษ์ทอง พ้นจากตำแหน่งกรรมการอิสระ กรรมการตรวจสอบ และประธานกรรมการสรรหาและกำหนดค่าตอบแทน
 
โดยการลาออกของกรรมการที่มีรายชื่อตามข้อ 1-3 มีผลตั้งแต่วันที่ 12 กันยายน 2561 และการลาออกของกรรมการที่มีรายชื่อตามข้อ 4-5 มีผลตั้งแต่วันที่ 14 กันยายน 2561
นอกจากนี้ ที่ประชุมยังมีมติอนุมัติแต่งตั้งกรรมการเข้าใหม่แทนกรรมการที่ลาออกโดยมีผลตั้งแต่วันที่ 12 กันยายน 2561 ดังนี้
1.นายสุทธิธรรม จิราธิวัฒน์ ตำแหน่งประธานกรรมการ
2.นายปัณฑิต มงคลกุล ตำแหน่งกรรมการ
3.นายปรีชา เอกคุณากูล ตำแหน่งกรรมการ
 
อีกทั้ง ที่ประชุมยังอนุมัติการเปลี่ยนแปลงกรรมการผู้มีอำนาจลงนามของบริษัทฯ โดยมีผลตั้งแต่แต่วันที่ 12 กันยายน 2561เป็นดังนี้ นายสุทธิธรรม จิราธิวัฒน์หรือ, นายปัณฑิต มงคลกุล หรือ นายปรีชา เอกคุณากูล หรือ นายประพันธ์พงศ์ เวชชาชีวะ กรรมการสองในสี่คนนี้ลงลายมือชื่อร่วมกันและประทับตราสำคัญของบริษัท
รวมถึงอนุมัติการแต่งตั้งผู้บริหารและเลขานุการบริษัทฯ โดยมีผลตั้งแต่วันที่ 13 กันยายน 2561 ดังนี้
1.นางสาวนภารัตน์ ศรีวรรณวิทย์ รักษาการประธานเจ้าหน้าที่บริหาร
2.นางปณิดา สุขศรีดากุล รักษาการรองกรรมการผู้จัดการใหญ่
3.เรืออากาศเอกกรี เดชชัย รักษาการรองกรรมการผู้จัดการ
4.นายสมโภช ฐิติพลาธิป เลขานุการบริษัท
 
ทั้งนี้ จากการสำรวจข้อมูลเพิ่มเติมของ “ข่าวหุ้นธุรกิจออนไลน์” พบว่าในจำนวน 7 รายชื่อดังกล่าว มี 6 รายชื่อที่มาจากเครือ “เซ็นทรัล” ประกอบด้วย
1.นายสุทธิศักดิ์ จิราธิวัฒน์ ประธานกรรมการ บริษัท เซ็นทรัลพัฒนา จำกัด (มหาชน)
2.นายปัณฑิต มงคลกุล นายปัณฑิต มงคลกุล กรรมการ/ กรรมการบริหาร/ ที่ปรึกษาคณะกรรมการบรรษัทภิบาลบริษัท โรบินสัน จำกัด (มหาชน) กลุ่มบริษัทเซ็นทรัลรีเทลคอร์ปอเรชั่น
3.นายปรีชา เอกคุณากูล ประธานเจ้าหน้าที่บริหาร และกรรมการผู้จัดการใหญ่ บริษัท เซ็นทรัลพัฒนา จำกัด (มหาชน)
4.นางสาวนภารัตน์ ศรีวรรณวิทย์ รองกรรมการผู้จัดการใหญ่ สายงานการเงิน บัญชี และบริหารความเสี่ยง บริษัท เซ็นทรัลพัฒนา จำกัด (มหาชน)
5.ปณิดา สุขศรีดากุล ผู้ช่วยกรรมการผู้จัดการใหญ่ ฝ่ายบริหารทรัพย์สิน บริษัท เซ็นทรัลพัฒนา จำกัด (มหาชน)
6.เรืออากาศเอกกรี เดชชัย กรรมการผู้จัดการ บริษัท ซีพีเอ็น เรซซิเด้นซ์ จำกัด และผู้ช่วยกรรมการผู้จัดการใหญ่ ฝ่ายพัฒนาโครงการพิเศษ บมจ.เซ็นทรัลพัฒนา